Polisie in Oos-Kaap deur bendelede aangeval - Maroela Media
Kol. Priscilla Naidu, woordvoerder van die polisie, het gesê die beamptes is deur 'n groep mense aangeval toe die beamptes 'n dwelmverwante inhegtenisneming wou uitvoer.
"Toe die verdagte hom teen inhegtenisneming verset het, het die groep ingegryp en die beamptes met klippe bestook," het sy gesê. "Een polisiebeampte het 'n wond op sy voorkop opgedoen en twee polisievoertuie is beskadig."
Vier persone is omstreeks 20:00 in hegtenis geneem op aanklag van aanranding met die doel om ernstige liggaamlike skade aan te rig en opsetlike saakbeskadiging. "Twee verdagtes, onderskeidelik 23 en 26 jaar oud, is by 'n huis in Martinstraat in hegtenis geneem en twee verdagtes, albei 23 jaar oud, is by 'n ander huis, ook in Martinstraat in hegtenis geneem."
Naidu het gesê die verdagtes behoort almal vermoedelik aan die New Kids-bende.
Hulle sal Maandag in die hof verskyn.
Die polisie behoort baie meer hardhandig met bendelede te werk want hulle toon geen respek vir wet en orde. Hulle behoort te bewe van vrees as hulle ń polisieman sien. Geweld is die enigste taal wat hulle verstaan.
klippe gooi is dodelike wapens – in so geval as klippe na my gegooi word sal ek die anvl teen my afweer.